b"\n_START_ARTICLE_\nCentral Hidroel\xc3\xa8ctrica (B\xc3\xa0scara)\n_START_SECTION_\nDescripci\xc3\xb3\n_START_PARAGRAPH_\nSituada a l'est del nucli urb\xc3\xa0 de la poblaci\xc3\xb3 de B\xc3\xa0scara i al nord del petit poble de Calabuig al qual pertany. Es troba al costat dels molins nou i vell, del riu Fluvi\xc3\xa0 i del rec del Mol\xc3\xad. S'hi accedeix pel cam\xc3\xad del Mol\xc3\xad, des de la GI-622._NEWLINE_Edifici de planta rectangular amb la coberta de dues vessants de teula i distribu\xc3\xaft en planta baixa, pis i golfes. Les obertures s\xc3\xb3n totes de la mateixa tipologia, grans finestrals d'arc rebaixat, amb l'emmarcament bastit amb maons i decorat amb petits plafons arrebossats. La majoria d'obertures foren empetitides posteriorment i el portal d'acc\xc3\xa9s, en canvi, presenta l'emmarcament completament arrebossat. A les golfes hi ha dos finestres circulars bastides tamb\xc3\xa9 amb maons. Destaquen les dues cornises serrades que separen els diferents nivells de l'edifici. Al costat nord de l'edifici hi ha el sistema utilitzat per generar l'electricitat._NEWLINE_La construcci\xc3\xb3 est\xc3\xa0 arrebossada i pintada, amb les cantonades decorades amb els mateixos motius que les finestres.\n_START_SECTION_\nHist\xc3\xb2ria\n_START_PARAGRAPH_\nLa central emprava la turbina de pales sistema Francis (feta per Planas, Flaquer i CIA de Girona). Es conserva l'alternador antic que havia estat substitu\xc3\xaft per un de modern (d'Alianza A.A. Beronfo Vizcaya 132 KW)."